《过郭传师太尉山居》
宋代·郑谌

大固擅雄强，一峰连紫逻。户牖开上头，可爱不可唾。

前山奔马来，一一窗间过。无人识故侯，得趣贪高卧。

不受富贵吞，但供香火课。枪甲久沈埋，诗书真顿挫。

两国正交兵，万民心胆破。莫惜功业成，更遣声名大。

作者简介：郑谌（？～一一三七），字本然（《天台续集别编》卷二）。徽宗时宦官。高宗绍兴初为入内东头供奉官带御器械。七年，为言官所劾，提举江州太平观，卒（《建炎以来系年要录》卷一一○、一一一）。